Astrid Lindgren

Astrid Lindgren (* 14. nowembra 1907 na kuble Näs blisko Vimmerby jako Astrid Anna Emilia Ericsson; † 28. januara 2002 w Stockholmje) bě šwedska spisowaćelka.

Lindgren słuša ze cyłkownym nakładom wot wjace hač 145 milionow eksemplarow k najsławnišim awtoram dźěćacych knihow na swěće. Jeničce w Němskej bu znajmjeńša 20 milionow knihow předawane. Spisowaćelka je duchowna mać wot Pippi Langstrumpfec, Michela z Lönneberga, Ronje, Madity, Mio, Kalla Blomquista a wjele dalšich figurow.

Astrid Lindgren angažowaše so wosebje za prawa dźěći a zwěrjatow kaž tež za wobswětoškit. Wona bě mjez druhim nošerka Měroweho myta němskeho kniharnistwa, Myta Selmy Lagerlöf a „Alternatiwneho Nobeloweho myta“.

Wona zemrě w starobje 94 lět w swojim Stockholmskim bydlenju, hdźež bě šěsć lětdźesatkow žiwa była.

 Wotkaz 

Kategorija:Spisowaćel
Kategorija:Žona
Kategorija:Šwed
Kategorija:Rodź. 1907
Kategorija:Zemr. 2002